จุฬาตรีคูณ - Tragedy of Sangam

ปกวีซีดี

โอ๋ นพเก้า

จิราพร มาลัยนาค

เรืองรอง พรนารายณ์

สายชล เพชรเมืองอินทร์

ชุมพล โฉมงาม

พรเจิด เมืองนารายณ์

ปทุมพร รักศิลป์

คุณวุฒิ บุตรแสวง

ลูกเจี๊ยบ มะดันดอง

หล่อ อีหลี

**จุฬาตรีคูณ**เป็นการแสดงของลิเกคณะ **ขวัญใจ - ผาภูมิ มาลัยนาค** ซึ่งในเรื่องนี้ จับเอานวนิยายเรื่อง **จุฬาตรีคูณ**มาแสดง นำแสดงโดย ผาภูมิ มาลัยนาค, จันทรา ดาราทิพย์, พรเจิด เมืองนารายณ์, จิราพร มาลัยนาค, วรศักดิ์ เพชรเมืองอินทร์, สายชล เพชรเมืองอินทร์, คุณวุฒิ บุตรแสวง

## เนื้อเรื่องย่อ

*ดารารายพิลาส* ธิดากษัตริย์แคว้นกาสี มีเมืองหลวงคือกรุงพาราณสี ผู้เกลียดและกลัวความงามเพราะเชื่อว่าพระมารดา *ดาราราย* ถูกสังเวยเพราะความงาม *ดาราราย* เป็นสตรีที่มีความงามเกินพรรณาและผู้ใหญ่ได้จัดการมั่นหมายให้สมรสกับกษัตริย์กรุงพาราณสี แต่ *ดาราราย* กลับมีคนรักอยู่ก่อนแล้ว นางได้หนีไปหาคนรักของนางหลังจากที่นางได้ให้ประสูติ *ดารารายพิลาส* ให้กับกษัตริย์กรุงพาราณสี ชาวเมืองพาราณสีจึงมีมติให้นางนำไปถ่วงน้ำที่จุฬาตรีคูณ *ดารารายพิลาส* จึงมักไปบวงสรวงจุฬาตรีคูณเพื่อขอให้นางอัปลักษณ์และไม่มีใครรัก นางจะได้ไม่ถูกนำมาถ่วงน้ำที่จุฬาตรีคูณเหมือนพระมารดา

*อริยวรรต* จอมกษัตริย์แห่งมคธ ต้องการรวมแผ่นดินชมพูทวีปให้เป็นหนึ่ง ด้วยคำอ้างว่าเพื่อรวบรวมเผ่าพันธุ์มคธที่แตกสานซ่านเซ็นกันไปในครั้งศึก อารยัน หลายต่อหลายอาณาจักรที่ยาตราทัพผ่านและมีชัยเหนือแผ่นดินเหล่านั้น จนเมื่อยกทัพมาหยุดยั้งตรงริมฝั่งแม่น้ำคงคา เพื่อข้ามไปยังกรุงพาราณสี ราตรีนั้น *อริยวรรต* ได้นิมิตเห็นนางงามผู้หนึ่งสะอื้นไห้ด้วยชิงชังในความงามของนางเอง ด้วยความรุ่มร้อนอยากค้นหานางในฝันและต้องการรู้ว่าทำไมนางจึงต้องการเช่น นั้น จึงเลิกทัพแล้วชักชวน *ขัตติยะราเชนทร์* พระอนุชา ข้ามฝั่งนทีเพื่อตามหานางในฝัน แต่ด้วยเหตุที่รู้ว่าเป็นลางร้าย *ขัตติยะ* จึงเพียรขัดขวางแนะนำให้กลับไป อภิเษกกับเจ้าหญิง *อาภัสรา* พระคู่หมั้น แม้ว่าตนเองจะผูกสมัครรักใคร่อยู่กับนาง แต่เป็นเพราะพระราชบิดาทรงจัดการหมั้นหมายให้ก่อนจะสวรรคต *อริยวรรต*ทรงทราบพระทัยของคู่รักดีและคิดจะให้ทั้งคู่อุปภิเษกกัน แต่ *ขัตติยะราเชนทร์* ทรงปฏิเสธ

*อริยวรรต* ตั้งพระทัยมั่นที่จะตามหานางในฝันให้ได้ ทำให้ *ขัตติยะราเชนทร์* จำยอมปลอมเป็น *กัญญะ*ผู้มีเสียงเสนาะปานนกโกกิลา และ *อริยวรรต* ทรงปลอมพระองค์เป็นพราหมณ์ *วิพาหะ* ผู้มีจักษุเพียงข้างเดียว ทั้งสองเข้าไปถึงชานเมืองพาราณสีวันเดียวกับที่เจ้าหญิง *ดารารายพิลาส* ทรงหมั้นกับ *กาฬสิงหะ* กษัตริย์แห่งเวสาลีและเสด็จมานมัสการองค์ศิวะเทพที่เทวาลัย สองสหายเมื่อทราบความก็รีบหลบเข้าข้างทางซอกซอนหาทางเข้าเทวาลัย เมื่อ *เทวตี* นางแม่มดผู้ดูแลวิหารอัญเชิญเสด็จเจ้าหญิงเข้าสู่เทวาลัยใต้เงื้อมผา มีแต่เหล่าพี่เลี้ยงนางกำนัลตามเสด็จเข้าไป ทันใดนั้นเกิดแผ่นดินไหวหินถล่มลงมาทับนางแม่มดและเหล่านางกำนัลตายสิ้น ส่วนเจ้าหญิงนั้น *วิพาหะ* เข้าไปช่วยพาออกมาจากที่ทรงยืนนิ่งเพราะต้องมนต์อยู่ได้ทัน ทำให้ทรงรอดชีวิตมาเพียงผู้เดียว จากการช่วยชีวิตของเจ้าหญิง *ดารารายพิลาส* ทำให้สองสหายได้เข้าไปอยู่ในพระราชวังตามคำเชิญของพระเจ้ากรุงพาราณสี

พราหณ์ *วิพาหะ* แฝงตัวเข้าไปพบเจ้าหญิงที่จุฬาตรีคูณซึ่งอยู่ติดกับอุทยานด้านหลังของปราสาทที่บรรทมของนางและแสดงรูปโฉมแท้จริง แต่ไม่ได้บอกว่าที่แท้ตนเป็นใคร ในที่สุดทั้งคู่ผูกรักสมัครใคร่ *อริยวรรต* ได้ทราบว่าที่แท้ชนนีของ *ดารารายพิลาส* ก็ถูกบังคับให้กระโจนลงสูวังน้ำวนเบื้องล่างที่สถานจุฬาตรีคูณ การแฝงตัวของ *อริยรรต* ไม่อาจรอดพ้นหูตาของฝ่ายกาสีจึงโดยจับไปขังคุก *ดารารายพิลาส* แอบเข้าไปปล่อยให้ *อริยวรรต* เป็นอิสระแต่ขอคำมั่นว่าจะไม่บุกแคว้นตนแต่ถูกปฏิเสธ ทำให้นางตัดสินใจตะโกนเรียกทหาร ก่อนที่ *อริยวรรต* จะเพลี่ยงพล้ำ *ขัตติยะราเชนทร์* นำทหารมาช่วยทำให้หนีออกไปได้ และ *อริยวรรต* ก็พา *ดารารายพิลาส* ขึ้นม้าหนีออกไปด้วยแต่ *ขัตติยะราเชนทร์* เสียท่าโดนจับไว้แทน ทางพาราณสีเสนอให้แลกเปลี่ยนเชลย คราแรก *อริยวรรต* ไม่ยอมเพราะไม่ต้องการเสียนางไปแต่จะบุกกาสีแทน *ดารารายพิลาส* ไม่ยอมเป็นคนบาปของแคว้นและตัดใจกล่าวตัดขาดกับ *อริยวรรต* เพื่อให้ทรงยินยอมแลกเปลี่ยนเชลย คล้อยหลังนางไปไม่นาน *ขัตติยะราเชนทร์* ก็หนีกลับมาได้แต่ไม่ทันยับยั้งการแลกเปลี่ยน

*อริยวรรต* เสียพระทัยที่ถูกนางตัดรอนทำให้ไม่มีพระสติทรงตัดสินพระทัยอภิเษกกับพระคู่หมั้นโดยให้พระอนุชาไปรับเจ้าหญิง *อาภัสรา* มาจากมคธมาจัดพิธีอุปภิเษกกลางป่าโดยไม่ฟังคำทัดทานของใครว่าผิดโบราณราชประเพณีและเป็นลางวิบัติ หลังงานพิธีเจ้าหญิง *ดารารายพิลาส* ทรงหนีจากงานอภิเษกของตนเองมาได้ แต่กลับพบว่า *อริยวรรต* มีราชินีแห่งมคธไปแล้ว เจ้าหญิงทรงเสียพระทัยยิ่งนักวิ่งออกไปราวกับวิกลจริต

เมื่อรู้ว่าตนได้กลายเป็นผู้ทรยศต่อความรักของเจ้าหญิงอันเป็นที่รัก *อริยวรรต* ทรงคลุ้มคลั่ง ยืนกรานยกทัพบุกแคว้นพาราณสีเพื่อติดตามความรัก แม้จะเสี่ยงทายต่อแม่น้ำคงคาว่าการไปครานี้คงไม่รอดชีวิตกลับมา แม้พระอนุชาจะทรงทัดทานเพียงไรก็ไม่ฟังกลับยกบัลลังก์แคว้นมคธให้ครอง ส่วนพระองค์เองบุกเข้าแคว้นพาราณสี เมื่อ *ขัตติยะราเชนทร์* และราชินีแห่งมคธยกทัพตามไปช่วยก็ไม่ทันเสียแล้ว *อริยวรรต* ได้ทรงต้องอาวุธสวรรคต และเมื่อถามหาเจ้าหญิง *ดารารายพิลาส* จากเหล่านางกำนัล ก็ได้ทรงทราบว่านางถูก *กาฬสิงหะ* และราษฎรทั้งอาณาจักรบังคับสู่สถานจุฬาตรีคูณ เช่นเสด็จแม่ของนาง

## นักแสดงนำ

* ผาภูมิ มาลัยนาค รับบท กษัตริย์อริยวรรต
* ณิชาภา ดาราทิพย์ รับบท เจ้าหญิงดาราราย พิลาส
* โอ๋ นพเก้า รับบท เจ้าชายขัตติยราเชน
* จิราพร มาลัยนาค/ เรืองรอง พรนารายณ์ รับบท เจ้าหญิงอาภัสรา
* สายชล เพชรเมืองอินทร์ รับบท กษัตริย์กาฬสิงหะ
* ชุมพล โฉมงาม รับบท กัญญะ
* พรเจิด เมืองนารายณ์ รับบท กษัตริย์พรหมทัต
* ปทุมพร รักศิลป์ รับบท พระนางดาราราย พิลาส (พระมารดา)
* ทศพร น้ำเพชร รับบท เจ้าชายกาฬสิงหล
* รุ่งโรจน์ สนมเอก รับบท สิงคัสสุ
* เพชรน้ำผึ้ง เมืองนารายณ์ รับบท ภารตี
* วรศักดิ์ เพชรเมืองอินทร์ รับบท ศรีสุยามะ
* เพชรน้ำหนึ่ง พรทวี รับบท รามสุระ
* เนตรนภา มาลัยนาค รับบท มาลินี
* พรอนันต์ มาลัยนาค รับบท สักกะ
* ยอดรัก มาลัยนาค รับบท พัชชะ
* ดวงพร ศรเพชร รับบท แม่นม
* สิทธิชัย มาลัยนาค รับบท โกเมน
* รัตนา มาลัยนาค รับบท ดารณี
* ลูกเจี๊ยบ มะดันดอง รับบท สุขา
* หล่อ อีหลี รับบท สุขี
* อรชร เชิญยิ้ม
* เบาหวิว เชิญยิ้ม
* ขวัญชนก มาลัยนาค
* หนูเล็ก มาลัยนาค